Nuwe Boerekos is hier!
Ile De France-karkas haal R8160 op Royal
• Leefstyl • Resepte • Nuwe Boerekos is hier!
keer gelees | 22 kommentaar
So lyk die nuwe Boerekos! Die tweede uitgawe van Boerekos, Landbouweekblad se sakpas, waarde-vir-geld, glanskostydskrif, is hier! Vir maande is reikhalsend uitgesien na die tweede uitgawe van Boerekos, Landbouweekblad se sakpas, waarde-vir-geld, glanskostydskrif. En nou is dit hier! Boerekos, met 150 resepte, is nou beskikbaar.
Die winter-uitgawe is volgepak met wildsvleistreffers, so nooit weer hoef jy met jou hande in die hare te sit oor hoe om al die wildsvleis in jou vrieskas weg te werk nie. Die artikels is boonop lekker prakties, met stap-vir-stap verduidelikings en videos om jou taak makliker te maak. Die Karoo se bekende Annatjie Reynolds deel ook 'n paar van haar geheime.
Oudergewoonte word 'n nostalgiese snaar aangeraak met erfkos-resepte – daardie kos wat jy aan jou Ouma se tafel of in jou ma se kombuis leer ken en liefkry het. Proe weer 'n slag melktert, tamatiebredie en broodpampoen.Waterblommetjies uit die BolandDie Bolandse winterlekkerny, waterblommetjies, word ook bekyk. Dink bietjie nuut oor die heerlikheid en trek vir die nederige waterblom 'n guitige tempura-jassie aan of gebruik dit in om 'n fluweelgladde sop met peperwortel-skop te maak.
Die artikel Sopstories en poedingpraatjies gaan 'n getroue staatmaker wees om die winterkoue te help troef.
Dan het ons ook geluister na jul raad ná die eerste uitgawe, en hierdie Boerekos spog ook met afdelings vir die soettande (12 sondes met sjokolade) en wynliefhebbers (Pale toe met Pinotage en Sakpas-soetigheid oor die land se lekker muskadels).
"Boerekos 2 het alles wat die eerste uitgawe so 'n weghol-sukses gemaak het en sóveel meer. Lesers kan uitsien na heerlike resepte, maar ook na lekker stories. Dwarsdeur die boek is daar lekkerlees bydraes deur bekende skrywers en kospersoonlikhede, soos Peter Veldsman, Riana Scheepers, Carmen Niehaus en Nico Nel, oor hul gunsteling winterkos. Die onderhoude met boere, ons nuwe wynrubriek en die praktiese afdeling oor wildsvleis gaan ook treffers wees," vertel Arina du Plessis, redakteur van die gewilde tydskrif.Maklike resepteVir Du Plessis was dit belangrik dat die resepte maklik is om te maak, met basiese bestandele wat almal in die huis het. Die amptelike bekendstelling vind Vrydagmiddag, 26 April om 17h00 by die DStv Food Network Kosteater by die SA Kaasfees op Stellenbosch plaas. Kom kook saam met Arina en proe 'n paar van die lekker disse uit die tydskrif.
Daarna sal dit by uitgesoekte kleinhandelaars beskikbaar wees. Jy kan dit makik aanlyn in ons Landbou-winkel bestel.
Teen net R40 vir 150 resepte, is hierdie 'n winskopie wat jy nie kan bekostig om te mis nie.
2013/04/23 07:20:29 PM
Ek het die eerste uitgawe gemis en sal nie hierdie eenwil misloop nie. RISSIE DE WET
2013/04/26 02:34:42 PM
My man het vir my die eerste uitgawe as 'n verrassing gebring. Het dit gelees soos 'n storieboek en nog gehuil ook op party plekke. Ek mis die 2de uitgawe vir niks in die wêreld nie. Dankie vir puik resepstories!
2013/05/09 03:08:18 PM
Ek het so pas die 2de uitgawe gekoop en dit het soos 'n storie van my grootwordjare gelees. Dit is kosbaar!! Is die 1 ste uitgawe nêrens meer beskikbaar nie?
2013/05/09 03:35:50 PM
Dis lekker om te sien dat die boek goed ontvang word. Die eerste uitgawe is nou weer op Landbou Winkel beskikbaar is (elders op hierdie webwerf) want ek kry ongelooflik baie navrae oor die eerste een. Groete
alida van dyk 2013/05/27 08:09:25 AM
Elke hoeveel maande verskyn die resepte boek ?
2013/05/27 08:47:52 AM
Alida, Ons het nog nie 'n vaste patroon van publikasie daarvoor nie.
2013/06/07 02:36:40 PM
Ek het die eerste uitgawe ongelukkig gemis, en sal verseker nie weer een mis nie. Waar kan ek die eerste uitgawe vandaan bestel, of selfs, self gaan koop? Is hy nog op die rakke.?
2013/06/19 08:23:47 AM
Het ook eerste uitgawe gemis en sal dit baie graag wil bestel. Nisha
2013/06/24 03:09:41 PM
Help!!! Waar kan ek die eerste uitgawe kry
Baie dankie Nisha patricia ferreira
2013/06/25 07:46:45 AM
waar kan ook die eerste uitgawe kry en wanneer kom die derde boek uit - ek het die telefoon poeding gemaak en ook die merlot milkshake so ek probeer so veel moontlike resepte baie dankie vir hierdie boek ek hoop julle hou vir lank aan en gee ons nog van die resepte van ouma sy tyd want van die resepte het verlore gegaan oor die tyd so om die resepte weer te sien laat sommer 'n knop in die keel goed waarmee ons groot geword het maar die resepte het verlore gegaan baie baie dankie Alida Visser
2013/07/03 01:38:20 PM
Dringend opsoek na die eerste uitgawe, waar kan ek dit bestel
2013/07/04 08:22:49 AM
Goeie nuus: Al twee die uitgawes van Boerekos kan nou in digitale formaat bestel word. https://www.mysubs.co.za/magazine/landbou-boerekos
2013/09/23 06:04:07 AM
Hi julle wanneer kom die derde uitgame uit van Boerkos. Ek is tans oorsee. Bekommerd dat teen die tyd dat ek terug is in middel Oktober alles uitverkoop is. Heeltemal montlik met so n' wenner tydskrif.
2013/10/17 09:54:25 PM
hi daar waar kan ek di nuwe boek bestel het reets die eerste een en die resepte is wonderlik sal graag die tweede een ook wil he!
2013/11/08 09:22:34 AM
Ek het die eerste uitgawe gemis en sal dit baie graag wil bestel.
2013/11/08 09:34:18 AM
Daar is so paar uitgawes beskikbaar, kontak Johan Terblanche by 021 406 4962 of stuur 'n e-pos na LBW@media24.com, dan sal hy die besonderhede vir die bestelling stuur.
Agmi van Rooyen
2013/12/03 12:32:51 PM
Wil asb die nuwe kookboek bestel. Meer inligting, bestelvorm ens.?
2014/04/08 05:04:47 AM
Goeie dag Waar kan ek albei uitgawes te koop vind? Groete
2014/05/05 04:50:28 PM
waar kan ek uitgawe 1 en 2 in die hande kry? of kan u dit vir my pos en se waar ek die geld moet inbetaal.? adres: 5 van reenenweg tableview
2014/05/06 07:03:36 AM
Al twee die uitgawes van Boerekos kan nou in digitale formaat bestel word. https://www.mysubs.co.za/magazine/landbou-boerekos
2014/05/28 09:14:31 PM
Is there any way that I can subscribe to this wonderful magazine from the UK? Absolutely a wonderful magazine with great recipes! Thanks so much!
2014/05/29 06:51:05 AM
Jo, yes cou can. please order it from the Winkel on our navigation pane.
Bosuitdunner van formaat
Jy sien net blare en hout spat as die bosuitdunner wat Paul van der Merwe van Bothaville ontwerp en gebou het, tussen digte bosse invaar.
Om hoenders te maak slaap
Dalk het jy dit in jou jong dae op die plaas gedoen? Le Roux Schoeman van Die Burger het dié video gemaak.
Moontlikhede vir SA boere langs Eufraat?
Langs die Eufraatrivier in Irak lê talle hektare grond onbenut wat SA boere dalk goed kan benut. Of hoe? Landbouvroue-entrepreneurs: Antoinette Roos
Antoinette Roos van The Cabin Farm Stall by Clocolan is een van die vyf finaliste in Landbouweekblad en Sanlam se entrepreneurskompetisie.